CELEX: 62015CN0563
Language: fi
Date: 2015-11-04 00:00:00
Title: Asia C-563/15: Kanne 4.11.2015 – Euroopan komissio v. Espanjan kuningaskunta

18.1.2016   
            
            
               FI
            
            
               Euroopan unionin virallinen lehti
            
            
               C 16/21
            
         Kanne 4.11.2015 – Euroopan komissio v. Espanjan kuningaskunta
   (Asia C-563/15)
   (2016/C 016/27)
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: L. Pignataro-Nolin ja E. Sanfrutos Cano)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta ei ole noudattanut jätteistä ja tiettyjen direktiivien kumoamisesta 19.11.2006 annetun Euroopan parlamentin ja neuvoston direktiivin 2008/98/EY (1) 13 ja 15 artiklan mukaisia velvoitteitaan seuraavien kaatopaikkojen osalta: Torremolinos (Málaga), Torrent de S’Estret (Andratx, Mallorca), Hoya de la Yegua de Arriba (Yaiza, Lanzarote), Barranco de Butihondo (Pájara, Fuerteventura), La Laguna-Tiscamanita (Tuineje, Fuerteventura), Lomo Blanco (Antigua, Fuerteventura), Montaña de Amagro (Galdar, Gran Canaria), Franja Costera de Botija (Galdar, Gran Canaria), Cueva Lapa (Galdar, Gran Canaria), La Colmena (Santiago del Teide, Teneriffa), Montaña Los Giles (La Laguna, Teneriffa), Las Rosas (Güimar, Teneriffa), Barranco de Tejina (Guía de Isora, Teneriffa), Llano de Ifara (Granadilla de Abona, Teneriffa), Barranco del Carmen (Sta. Cruz de la Palma, La Palma), Barranco Jurado (Tijarafe, La Palma), Montaña Negra (Puntagorda, La Palma), Lomo Alto (Fuencaliente, La Palma), Arure/Llano Grande (Valle Gran Rey, La Gomera), El Palmar – Taguluche (Hermigua, La Gomera), Paraje de Juan Barba (Alajeró, La Gomera), El Altito (Valle Gran Rey, La Gomera), Punta Sardina (Agulo, La Gomera), Los Llanillos (La Frontera, El Hierro), Faro de Orchilla (La Frontera, El Hierro), Montaña del Tesoro (Valverde, El Hierro), Arbancón, Galve de Sorbe, Hiendelaencina, Tamajón, El Casar, Cardeñosa (Àvila), Miranda de Ebro (Burgos), Poza de la Sal (Burgos), Acebedo (León), Bustillo del Páramo (León), Cármenes (León), Gradefes (León), Noceda del Bierzo (León), San Millán de los Caballeros (León), Santa María del Páramo (León), Villaornate y Castro (León), Cevico de la Torre (Palencia), Palencia (Palencia), Ahigal de los Aceiteros (Salamanca), Alaraz (Salamanca), Calvarrasa de Abajo (Salamanca), Hinojosa de Duero (Salamanca), Machacón (Salamanca), Palaciosrubios (Salamanca), Peñaranda de Bracamonte (Salamanca), Salmoral (Salamanca), Tordillos (Salamanca), Basardilla (Segovia), Cabezuela (Segovia), Almaraz del Duero (Zamora), Cañizal (Zamora), Casaseca de las Chanas (Zamora), La Serratilla (Abanilla), Las Rellanas (Santomera) ja El Labradorcico (Águilas).
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
            
               1.
            
            
               Direktiivin 13 artiklan rikkominen
               Direktiivin 2008/98 13 artiklassa säädetään, että jäsenvaltioiden on toteutettava tarvittavat toimenpiteet sen varmistamiseksi, että jätehuolto tapahtuu vaarantamatta ihmisten terveyttä ja vahingoittamatta ympäristöä. Komission tietojen mukaan täydentävän perustellun lausunnon antamisajankohtana voitiin todeta 61 lainvastaista, vielä sertifioimatonta tai uudistamatta olevaa kaatopaikkaa. Ympäristö kärsii tilanteen jatkumisesta huomattavasti. Niinpä komissio katsoo, että Espanjan kuningaskunta ei ole noudattanut direktiivin 2008/98 13 artiklan mukaisia velvoitteitaan kyseisten kaatopaikkojen osalta.
            
         
            
               2.
            
            
               Direktiivin 15 artiklan rikkominen
               Direktiivin 2008/98 15 artiklan ensimmäisessä kohdassa jäsenvaltiot velvoitetaan toteuttamaan tarvittavat toimenpiteet sen varmistamiseksi, että jätteen alkuperäinen tuottaja tai muu haltija huolehtii itse jätteen käsittelystä tai antaa jätteen käsittelyn kauppiaan tai jätteenkäsittelytoimia suorittavan laitoksen tai yrityksen, taikka yksityisen tai julkisen jätteiden kerääjän tehtäväksi saman direktiivin 4 ja 13 artiklan mukaisesti. Koska 61 kaatopaikkaa ovat sertifioinnin puuttumisen tai uudistamisen toteuttamatta jättämisen vuoksi lainvastaisia, komissio voi todeta, etteivät Espanjan viranomaiset ole toteuttaneet kaikkia kyseisessä säännöksessä edellytettyjä toimenpiteitä, koska ne eivät ole huomattavan pitkän ajan kulumisesta huolimatta kieltäneet jätteiden lainvastaista sijoittamista kyseisille kaatopaikoille eivätkä näin ollen varmistaneet mainittujen jätteiden direktiivin säännösten mukaista käsittelyä.
            
         
      (1)  EUVL L 312, s. 3.